Օ (ֆիլմ)

**«Օ»** (), 2001 թվականի ամերիկյան դրամա, Ուիլյամ Շեքսպիրի «Օթելլո» ողբերգության ժամանակակից էկրանավորում։ Ֆիլմն ամերիկյան կինովարձույթում վաստակել է 16 միլիոն դոլար։

## Դիպաշար
Օդին Ջեյմսը՝ բասկետբոլային թիմի լավագույն խաղացողը, քոլեջում վայելում է արժանի ժողովրդականություն։ Նա հանդիպում է դեկանի դստեր՝ Դեզի Բրաբլի հետ և ունի հաջող ապագայի բոլոր հնարավորությունները։ Բայց գտնվում է մի մարդ, որին հանգիստ չի տալիս ուրիշի բարեկեցությունը․ դա Օդինի թիմակից Հյուգո Գոուլդինգն է։ Հիվանդ ինքնասիրությունը Հյուգոյին մղում է իրականացնել չար մտադրություններ, որոնք ունակ են ոչնչացնելու ոչ միայն սերը, այլև հակառակորդի ամբողջ կյանքը...

## Դերերում

## Արտադրություն
Սցենարիստ Բրեդ Կաայան ոգեշնչվել է «Օթելլո» ողբերգությունից, «արվարձանային դպրոցների կրակոցների բռնկումից, որոնք ցնցել էին երկիրը 1980-ական թվականներին», և հիմնականում սպիտակամորթների համար նախատեսված մասնավոր դպրոց հաճախող սևամորթ դեռահասի իր անձնական փորձից։ Թիմ Բլեյք Նելսոնը սցենարի տեքստին հանդիպել էր Թերենս Մալիքի «Բարակ կարմիր գիծը» ֆիլմի նկարահանումների ժամանակ, և նրան առաջարկել են նրա ռեժիսորական դեբյուտի՝ «Աստծո աչքը» ֆիլմի հիման վրա նկարահանել այդ սցենարը։

Նկարահանումները սկսվել են Չարլսթոնում (Հարավային Կարոլինա)՝ 1999 թվականի սկզբին և ավարտվել նույն տարվա մարտին։ Miramax-ի ստորաբաժանում Dimension Films-ը ձեռք է բերել ֆիլմը հիմնական նկարահանումներից երկու օր առաջ։

## Ցուցադրություն
Ֆիլմի թողարկումն ի սկզբանե նախատեսված էր 1999 թվականի հոկտեմբերի 17-ին, սակայն ցուցադրությունը հետաձգվել է այդ տարվա ապրիլին «Կոլումբայն» ավագ դպրոցում տեղի ունեցած զանգվածային սպանությունից հետո։ Հետաձգումը, հավանաբար, պայմանավորված էր ավագ դպրոցում սեքսի և բռնության թեմաներով, ինչպես ենթադրել էր նրա ռեժիսորը։ Մեկ այլ տեսությունն այն է, որ այն հետ է կանչվել մինչև 2000 թվականի ԱՄՆ-ի նախագահական ընտրությունները։ Ի սկզբանե ֆիլմը պետք է թողարկեր *Miramax*-ը, սակայն ստուդիան այն հանձնեց *Lions Gate*-ին այն բանից հետո, երբ «O»-ի պրոդյուսերները դատի տվեցին պայմանագրի խախտման համար։

Ֆիլմը վերջնականապես թողարկվել է կինոթատրոններում 2001 թվականի օգոստոսի 31-ին։

## Քննադատություն
Ֆիլմը ստացել է չափավոր դրական արձագանքներ։ Rotten Tomatoes-ում ֆիլմն ունի 64% վարկանիշ՝ 6,1/10 միջին գնահատականով 124 կարծիքի հիման վրա։ Կայքի կոնսենսուսում ասվում է. «Թեպետ դեռահասների բռնության ուսումնասիրության հարցում ունենալով լավ նպատակներ և լինելով լուրջ, «Օ»-ն անհամաչափ փորձ է, որն այնքան էլ հաջողակ չէ»։

Metacritic-ում ֆիլմն ունի 100-ից 53 միջին գնահատական, որը հիմնված է 26 կարծիքի վրա, ինչը նշանակում է «խառը կամ միջին կարծիքներ»։

## Մրցանակներ և անվանակարգեր
«Օ»-ն, ի դեմս Մեքայ Ֆայֆերի, առաջադրվել է «Black Reel» մրցանակի՝ «Լավագույն տղամարդ դերասան» անվանակարգում։ Թիմ Բլեյք Նելսոնն արժանացել է նաև Սիեթլի միջազգային կինոփառատոնի *Golden Space Needle* մրցանակին՝ որպես լավագույն ռեժիսոր։

## Ծանոթագրություններ

## Արտաքին հղումներ
* 

Կատեգորիա:2000-ականների ամերիկյան ֆիլմեր
Կատեգորիա:2000-ականների անգլերեն ֆիլմեր
Կատեգորիա:2001 դրամա ֆիլմեր
Կատեգորիա:2001 ֆիլմեր
Կատեգորիա:Lionsgate ֆիլմեր
Կատեգորիա:ԱԽՎ նախագծի հոդվածներ
Կատեգորիա:Ամերիկյան անկախ ֆիլմեր
Կատեգորիա:Ամերիկյան դրամա ֆիլմեր
Կատեգորիա:Ամերիկյան թրիլեր ֆիլմեր
Կատեգորիա:Ամերիկյան մելոդրամա ֆիլմեր
Կատեգորիա:Ամերիկյան ռոմանտիկ ֆիլմեր
Կատեգորիա:Բռնությունը մշակույթում
Կատեգորիա:Դրամա ֆիլմեր
Կատեգորիա:Շեքսպիրի ստեղծագործությունների էկրանավորումներ
Կատեգորիա:Ֆիլմեր այբբենական կարգով
Կատեգորիա:Ֆիլմեր բասկետբոլի մասին
Կատեգորիա:Ֆիլմեր դեռահասների համար
Կատեգորիա:Ֆիլմեր թմրանյութերի մասին
Կատեգորիա:Ֆիլմեր վրեժի մասին
Կատեգորիա:Ֆիլմեր բռնաբարության մասին
Կատեգորիա:Անգլերեն անկախ ֆիլմեր